《次曹新民感时伤事韵三首 其一》
元代·成廷圭

岁晚霜风裂弊裘，剑歌谈麈一生休。牵萝不补山中屋，挂席将归海上洲。

月夜拂弦弹白雪，春朝携酒看丹邱。风流谁似曹公子，华发不知人世愁。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。